CELEX: 62013TN0496
Language: hr
Date: 2013-09-16 00:00:00
Title: Predmet T-496/13: Tužba podnesena 16. rujna 2013. — McCullough protiv Cedefop

23.11.2013   
            
            
               HR
            
            
               Službeni list Europske unije
            
            
               C 344/61
            
         Tužba podnesena 16. rujna 2013. — McCullough protiv Cedefop
   (Predmet T-496/13)
   2013/C 344/113
   Jezik postupka: engleski
   
      Stranke
   
   
      Tužitelj: Colin Boyd McCullough (Solun, Grčka) (zastupnik: G. Matsos, odvjetnik)
   
      Tuženik: Europski centar za razvoj strukovnog osposobljavanja
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Cedefop-a od 15. srpnja 2013. kojom je tužitelju odbijen pristup određenim dokumentima;
            
         
               —
            
            
               naloži Cedefop-u da tužitelju stavi na raspolaganje tražene dokumente;
            
         
               —
            
            
               odobri da grčka nacionalna tijela, u skladu s člankom 1. stavkom 3. Protokola o povlasticama i imunitetima Europske unije, mogu povrijediti prostorije i zgrade Cedefop-a s ciljem pronalaženja i stavljanja na raspolaganje dokumenata o kojima je riječ i radi istrage mogućih kaznenih djela koja je možda počinila neka osoba s tim u vezi; i
            
         
               —
            
            
               naloži Cedefop-u snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog
               
                           —
                        
                        
                           kojim se tvrdi da je Cedefop povrijedio pravo EU-a u pobijanoj odluci pogrešnim tumačenjem članka 4. stavka 1. točke (b) Uredbe (EZ) br. 1049/2001.
                        
                     
         
               2.
            
            
               Drugi tužbeni razlog
               
                           —
                        
                        
                           kojim se tvrdi da je Cedefop povrijedio pravo EU-a pogrešnim tumačenjem članka 4. stavka 3. Uredbe (EZ) br. 1049/2001.
                        
                     
         
               3.
            
            
               Treći tužbeni razlog
               
                           —
                        
                        
                           kojim se tvrdi da je ponašanje vršitelja dužnosti direktora u najmanju ruku sporno, s obzirom na njegovu tvrdnju da je upitno jesu li, među zatraženim dokumentima, ikad postojali zapisnici sa sastanaka skupine za usmjeravanje KMS-a, jer bi on trebao biti svjestan njihovog postojanja (ili nepostojanja), budući da je bio zamjenik direktora Cedefop-a kroz dulje razdoblje (godinu dana) u kojem su takvi dokumenti nastajali. Takvo ponašanje nalaže pretragu prostorija Cedefop-a od strane nadležnih nacionalnih tijela.
                        
                     
         
               4.
            
            
               Četvrti tužbeni razlog
               
                           —
                        
                        
                           kojim se tvrdi da Cedefop nije donio praktična pravila za provedbu Uredbe Vijeća (EZ) br. 1049/2001, te da bi se po analogiji trebala primijeniti odgovarajuća detaljna pravila koja je donijela Komisija.
                        
                     
         
               5.
            
            
               Peti tužbeni razlog
               
                           —
                        
                        
                           kojim se tvrdi da se Cedefop-ovim odbijanjem pristupa traženim dokumentima krše prava tužitelja kao tuženika u kaznenom postupku.